
MUHARRAM AUR AASHURA KI HAQIQAT 

Yu to saal ke 12 mahine, aur har mahine ke 30 din Allah 
Taala ke Paida kiye hue hai; lekin Allah Taala ne 
apne fazl o karam se saal ke kuchh dino ko khususi 
fazilat ataa farmai hai, aur un dino mein kuch khas 
ahkaam mugarrar farmae hai. Ye muharram bhi 
aisa hi mahina hai, jisko Quran ne hurmat wala 
mahina garar diya hai. 


AASHURA KA ROZA 

Khas taur par muharram ki 10vi tarikh, jisko aam taur 
par yavme aashura kaha jata hai, jiske maana hai 
dasva din ye Allah Taala ki khususi rahmat va 
barkat ka din hai. Jab tak ramzan ke roze farz nahi 
huve the, us waqt tak aashura ka roza rakhna 
musalmano par farz qarar diya gaya tha, baad mein 
jab ramzan ke roze farz hogae, to aashura ke roze ka 
farz hona khatam hogaya; lekin Nabie Karim#“ ne 
aashura ke din roza rakhne ko sunnat aur mustahab 
qarar diya hai. ek hadees mein Nabie Karim“ ne 
ye irshad farmaya ke muje Allah Taala ki rahmat se 
ummid hai ki jo shakhs aashura ka roza rakhega, to 
uske pichhle ek saal ke gunaho ka kaffara ho Jaega. 

YAVME AASHURA EK MUQADDAS DIN 


Baaz log ye samajte hai ke aashura ke din ki fazilat ki 
waja ye hai ki is din mein Nabie Karim ke 
muqaddas nawasah Hazrat Husain# ki shahadat ka 
waqia pesh aaya, is shahadat ke pesh aane ki waja 
se aashura ka din muqaddas aur hurmat wala ban 
gaya hai. Ye baat sahi nahi hai, Nabie Karims* ke 
zamane mein bhi ye aashura ka din muqaddas 
samja jata tha, aur Aaps ne is ke baare mein 
ahkaam bayan farmae the, aur Quran sharif ne bhi 
iski hurmat ka elaan farmaya tha, jab ki Hazrat 
Husainz# ki shahadat ka waqia Nabie Karim#s ki 
wafat ke taqriban 60 saal baad pesh aaya; lihaza ye 
baat durust nahi ki aashura ki hurmat is waqie ki 
waja se hai; balki Hazrat Husain#= ki shahdat ka is 
din hona ye Hazrat Husain#2 mazeed fazilat ki dalil 
hai, ki Allah Taala ne in ko shahadat ka martaba is 
din mein ataa farmaya, jo pehle hi se muqaddas aur 
muhtaram tha. 


IS DIN KI FAZILAT KI WUJUHAT 

Is din ke mugaddas hone ki kya waja hai? ye Allah Taala 
hi behtar jante hai,is din ko Allah Taala ne doosre 
waqto par kyu fazilat di hai? Aur is din ka kya 
martaba rakha hai? Allah Taala hi behtar jante hai, 
hame is ki tahqiq mein padne ki zaroorat nahi. Baaz 
logo mein ye mashoor hai ki jab Hazrat Aadamz 

dunya mein tashrif laae to wo aashura ka din tha, 


jab Hazrat Noohz: ki kashti toofan ke baad khushki 
mein utri to wo aashura ka din tha, Hazrat 
Ibrahim: ko jab aag mein daala gaya, aur us aag ko 
Allah Taala ne unke liye bagicha banaya, to wo 
aashura ka din tha, aur qayamat bhi aashura ke din 
qaaim hogi. Ye baate logo mein mashoor hai; lekin 
inki koi bunyad nahi, koi sahi rivayat aisi nahi jo ye 
bayan karti ho ki ye waqiat aashura ke din pesh aae 
the. 


HAZRAT MUSA: KO FIRON SE NAJAT MILI 

Sirf ek rivayat mein hai ki jab Hazrat Musaz? ka mugabla 
firon se hua, aur phir Hazrat Musaz# darya ke kinare 
pohach gaye aur pichhe se firon ka lashkar aaya to 
Allah Taala ne us waqt Hazrat Musa ko hukam 
diya ki apni laathi ko darya ke pani par mare, uske 
natije mein 12 raaste ban gaye, aur in raasto ke zarie 
Hazrat Musazz ka lashkar darya ke paar chala gaya, 
aur jab firon ka lashkar darya ke paas pohcha, aur 
usne darya mein sukhe raaste dekhe to wo bhi usme 
chala gaya; lekin jab firon ka poora lashkar darya ke 
beech mein pohach gaya, to wo paani mil gaya, aur 
firon aur uska lashkar doob gaya. Ye waqia aashura 
ke din pesh aaya, iske baare mein ek rivayat 
maujood hai; lekin iske alawa aur doosre wagiat hai, 
unke aashura ke din mein hone ki koi asal aur 


bunyad nahi hai. 

FAZILAT KI WAJA TALASH KARNE Ki 


ZAROORAT NAHI 
Is tahgiq mein padne ki zaroorat nahi ki kis waja se 


Allah Taala is din ko fazilat bakhshi? Balki ye sab 
Allah Taala ke banae hue din hai,wo kis din ko 
chahte hai apni rahmato aur barkato ke liye pasand 
kar lete hai, wo hi iski hikmat aur maslihat ko jante 
hai, hamari aur Aapki aqal se bahar ki baat hai is liy 
is bahas mein padne ki zaroorat nahi. 


Is DIN SUNNAT WALE KAAM KARE 

Itni baat zaroor hai kijab Allah Taala ne is din ko apni 
rahmat aur barkat ke liye pasand karliya to iska 
ahtiram ye hai ki is din us kaam mein istemaal kiya 
jaye, jo kaam Nabie Karim ki sunnat se saabit ho, 
sunnat ke taur par is ek hukam hai ke is din roza 
rakha jaye, chunanche ek hadees mein Nabie 
Karim##x ne irshad farmaya: is din mein roza 
rakhna guzishta ek saal ke gunaho ka kaffara ho 
jaega. Bas ek hukam sunnat hai iski koshish karni 
chahye, Allah Taala iski taufiq ataa farmae, 
Aameen. 


YAHUDIYO KI MUSHABAHAT SE BACHE 

Ek aur masala bhi hai, wo ye ki Nabie Karims®: ki 
mubarak zindagi mein jab bhi aashura ka din aata 
to Aap#“s roza rakhte; lekin wafat se pehle jo 


“aashura’ ka din aayato Aapz#x aashura ka roza 

rakha aur saath mein ye irshad farmaya: ke 10 


muharram ko ham bhi roza rakhte hai aur yahoodi 
bhi roza rakhte hai, aur Yahudiyo ke roza rakhne ki 
wajawahi thi ke is din mein chuke bani israeel ko 
Allah Taala ne hazrat musazz ke zarie firon se najat 
di thi, uske shukrane ke taur paryahood1 is din roza 
rakhte the. Yahudiyo ke saath halki si mushabahat 
Paida ho jati hai; isliye Aap“ farmaya: agar mein 
ainda saal zinda raha to sirf aashura ka roza nahi 
rakhuga; balke is ke saath ek roza aur milaunga, 9 
muharram ya 11 muharram ka bhi roza rakhunga; 
taake yahudiyo ke saath mushabahat khatam ha 
jaye. 

EK KE BAJAE DO ROZE RAKHE 

Lekin agle saal aashura ka din aane pehle Nabie 
Karim“ ka wisaal ho gaya, aur Aap#“* 1s par amal 
karne ki nobat nahi mili; lekin chuke Nabie 
Karimz#x ne ye baat irshad farmadi thi; isliye 
sahabaz# ne is baat ka ahtemam kiya, aur 9 ya 11 ka 
roza mila kar rakha aur isko mustahab garar diya, 
aur tanha aashura ke roza rakhne ko Nabie 
Karim ke irshad ki roshni mein makrooh tanzihi 
aur khilafe awla qarar diya, yani agar koi sirf 10 ka 
roza rakhe to wo gunehgaar nahi hoga, balke usko 
aashura ke din ka roza rakhne ka sawab milega. 
Lekin chuke Nabie Karim“ khwahish 2 roze ki thi, 


is liye us khwahish ki takmil mein ek roza aur mila 

liya jae, aur 2 ro roze rakhe jaye. 


IBADAT MEIN BHI MUSHABAHAT NA KARE 

Aap“ ke is irshad mein hame ek aur sabag milta he wo 
ye ke ger muslimo ke saath thodi si bhi mushabahat 
Aap##z ne pasand nahi farmai, halake wo 
mushabahat kisi bure ta na jayaz kaam mein nahi 
thi; balke ek ibadat mein mushabahat thi, ke is din 
wo jo ibadat kar rahe hai, ham bhi is din wahi ibadat 
kar rahe hai; lekin Aap“ ne isko bhi pasand nahi 
farmaya. Q? is liye ke Allah Taala ne musalmano ko 
jo deen diya hai wo doosre deeno se alag hai, aur 
unsab par fazilat rakhta hai; lihaza ek mualman ka 
zahir aur batin bhi ger muslim se alag hona 
chahiye;chunanche hadees mein Jaga Jaga ye irshad 
melege jisme Nabie Karim#* ne farmaya ke ger 
muslimo se alag tariqa ikhtiyar karo masalan irshad 
farmaya: mushrikin jo Allah Taala ke saath doosro 


ko shareek therate hai, unse apna zahir va batin alag 
rakho (Bukhari). 


MUSHABAHAT IKHTIYAR KARNE WALA UNHI 

MEIN SE HAI 

Jab Nabie Karim#* ne ibadat, aur neki ke kaam mein 
mushabahat pasand nahi farmai, to doosre kaamo 
mein agar musalman unki mushabahat ikhtiyar 
kare, to ye kitni buri baat hogi! agar ye mushabahat 
jan bujh kar is maqsad se ki jae, taake mein un jaisa 


nazar aau, to ye gunahe kabeera hai. Nabie Karim“ 

ne irshad farmaya: jo shakhs kisi gqaum ki 


mushabahat ikhtiyar kare, wo usi qaum mein dakhil 
hai (abu dawood). Masalan agar koi shakhs angrezo 
ka tariqa is liye ikhtiyar kare, taake mein dekhne 
mein angrezo jaisa nazar aau, to ye gunahe kabeera 
hai. Lekin agar dil mein ye niyat nahi hai, ke mein 
unke jaisa nazar aau, balke vaise hi mushabahat 
ikhtiyar karli, to ye makrooh zaroor hai. 


GHAIR MUSLIMO KI NAQAL CHOD DE 

Aaj musalmano ko is hukam ka khayal nahi raha! apne 
kaam ke tariqgo mein, rehen sehen mein, libas o 
poshak mein, uthne bethne mein, khane peene 
mein, zindagi ke har kaam mein, hamne ghairo ki 
mushabahat ikhtiyar karli hai, unki tarah libas 
pehen liya hai, unki tarah uthte bethte, khate pite 
hai; garz zindagi ke har kaam mein unki nagal ko 
hamne fashion bana liya hai, khuda ke liye isko 
chhode! Aur Nabie Karim#“x aur sahabazz ke tarigo 
ki nagal kare, un logo ki naqal mat kare jo jo rozana 
tumhari pitai karte hai, jinho ne tum par zulm o 
sitam ka shikanja kasa hua hai, jo tumhe insani 
hugoog dene ko tayyar nahi, unki naqal karke 
aakhir tumhe kya hasil hoga? Haa! Dunya mein bhi 
ziilat hogi, aur aakhirat mein bhi ruswal hogi. Allah 
Taala har musalman ko is se mahfooz rakhe. 
Aameen. 

AASHURA KE DIN DOOSRE AAMAL SAABIT 


NAHI 
Aashura ke din logo ne jo aur aamal ikhtiyar kar rakhe 


hai, unki Quran o sunnat mein koi bunyaad nahi, 
masalan aashura ke din khichda pakna zaroori hai, 
agar khichda nahi pakaya to aashura ki fazilat hasil 
nahi hogi. Is gism ki koi baat na to Nabie Karim“ 
na sahaba“# ne, na taabien ne bayan farmai, aur na 
buzurgane deen ne Is par amal kiya “sadiyo” tak iska 
kahi wujood nahi milta. 


AASHURA KE DIN GHAR WALO PAR VUSAT 

KARNA 

Ha! Ek zaeef hadees hai, jisme Nabie Karim#* ka irshad 
mangool hai, jo shakhs aashura ke din apne ghar 
walo par aur jo uske ayaal mein se hai, masalan uske 
biwi bachhe wagerah unko aam dino ke muqable 
mein umda aur achha khana khilae, aur khane mein 
vusat kare, to Allah Taala uski rozi mein barkat ataa 
farmaenge. Ye hadees agarche sanad ke atebar se 
mazboot nahi hai lekin agar koi shakhs is par amal 
kare to koi haraj nahi balke Allah Taala ki rahmat se 
umeed hai, ki is amal par jo fazilat bayan ki gai hai 
wo Insha Allah hasil hog. 


GUNAAH KAR KE APNI JAANO PAR ZULM MAT 
KARO 


Quran ne jaha hurmat wale mahino ka zikr farmaya hai, 

us jaga ek ajib jumla irshad farmaya: (suarh 


taubah/36) yani tum in hurmat wale mahino mein 
apni jaano par zulm na karo zulm na karne se murad 
ye hai ki in mahino mein gunaho se bacho, bidat, 
aur bure kamo se bacho, chuke Allah Taala to gaib 
ke janne wale hai, jaante the, ke in hurmat wale 
mahino mein log apni jaano par zulm karenge, aur 
apni taraf se ibadat ke tarige ghad (invent) kar ke un 
par amal karna shuru kar denge is liye farmaya: ki 
apni jaano par zulm mat karo. 


DOOSRO KI MAJALIS MEIN SHIRKAT MAT 

KARO 

Shia hazraat is mahine jo kuch karte hai wo apne maslak 
ke mutabiq karte hai; lekin bahut se ahle sunnat 
hazraat bhi aisi majliso mein, tazyo mein, aur in 
kamo mein sharik ho jate hai, jo bidat aur munkar 
ki tarif mein aa Jaate hai. Quran ne to saaf hukam de 
diya, ke in mahino mein apni jano par zulm mat 
karo balke in awqat ko Allah Taala ki ibadat, zikr o 
tilawat mein, roza rakhne mein, uski taraf ruju 
karne mein aur us se duae karne mein sarf karo, aur 
in fuzuliyat se apne Aapko bachao. Allah apne fazl o 
karam se 1s mahine ki hurmat, aur aashura ki 
hurmat aur azmat se faaida uthane ki taufiq ataa 
farmae. Aameen. 

